AARHUS: Siden 23. september har Aarhus Letbane kørt op og ned ad Randersvej, Nørrebrogade og resten af strækningen mellem Aarhus H og universitetshospitalet i Skejby.

Den har fulgt sin køreplan, men uden passagerer, for det vil Trafikstyrelsen ikke give tilladelse til.

Nu er letbanen holdt op med at køre. Mandag og tirsdag holder togene stille i remisen.

Årsagen er, at Aarhus Letbane forventer, at den meget snart kan tage passagerer ombord.

- Der er en række små-opgaver, vi skal have løst. Og det skal ske, inden vi går i drift. Da kan vi jo ikke holde stille, siger letbanens kommunikationschef, Jens Velling.